Domus Clingman
Domus Clingman, vel Tholus Clingman (Anglice: Clingmans Dome et Clingman's Dome), est mons in Magnis Montibus Fumosis Tennesiae et Carolinae Septentrionalis, in Civitatibus Foederatis meridio-orientalibus situs. Mons, in elevatione 2025 m (6643 pedes), est altissimus in Fumosis, summo loco in civitate Tennesia, et summo loco secundum Tramitem Appalachianum, 3499 km (2177 milia) longum. Ad orientem Mississippii Fluvii, solum Mons Mitchell (6,684 pedes) et Mons Craig (6,647 pedes) sunt altiores. Domus Clingman pars Vivarii Nationalis Magnorum Montium Fumosorum custoditur. Iter stratum, hieme clusum (1 Decembris ad 31 Martii), eam ad Viam CFA 441 (U.S. Highway 441, ad Viam Newfound Gap) conectit. Turris observationis, concreto anno 1959 aedificata, panoramicum montium despectum quoquoversus praebet. Statio ad temptandam aeris qualitatem, a Ministerio Circumiectorum Protectorum (Environmental Protection Agency) administrata, altitudine est secunda in America Septentrionali orientali. Meridiana Appalachiana Piceae Abietisque silva (Southern Appalachian spruce-fir forest), genus silvae quod Domum Clingman contegit, solum in summis Civitatum Foederatarum meridio-orientalium elevationibus exsistit, silvis ad latitudines septentrionales similior quam silvis in vallibus adiacentibus. Domus Clingman in terram circumdantem eminet, ex radice ad culmen paene 1500 m (5000 pedes) surgens.